En 51-årig lastbilchauffør fra Thy havde taget sig en tår over tørsten på sin tur, da han torsdag aften kørte på motorvejen syd for Frederikshavn. Den slingrende chauffør blev spottet af en politipatrulje. Lastbilen var med sættervogn og kørte alt andet end lige. Betjentene fik manden til at holde ind og puste i et alkometer, der viste klart og tydeligt, at han var fuld. Chaufføren blev taget med på Politigården og er sigtet for spirituskørsel.

Referat:
Lastbilchauffør slingrede beruset på motorvej E45.